प्रणिती शिंदे यांना मंत्रिपद द्यावे अशी त्यांच्या कार्यकर्त्यांची मागणी होती पण त्यांची वर्णी आता कार्याध्यक्षपदी लागल्यानंतर त्या पुन्हा एकदा चर्चेत आल्या आहेत. 

प्रणिती शिंदे या माजी केंद्रीय मंत्री सुशीलकुमार शिंदे यांच्या कन्या. मूळ गाव सोलापूर.

सोलापूरसह राज्यातील सर्वच भागातील तरूणांमध्ये आणि महिलांमध्ये त्या विशेष लोकप्रिय असल्याचं स्थानिक पत्रकार सांगतात.  

सोलापूर शहर मध्य मतदारसंघात प्रणिती शिंदे यांनी सलग तीनवेळा निवडून येण्याची किमया साधलेली आहे. 

सर्वप्रथम 2009 च्या विधानसभा निवडणुकीत त्यांनी विजय मिळवला होता. त्यानंतर पुढच्या दोन निवडणुकांमध्ये आव्हानात्मक परिस्थितीतही त्यांनी आपली जागा कायम राखण्यात यश मिळवलं.

माजी केंद्रीय मंत्री सुशीलकुमार शिंदे हे काँग्रेसचा मोठा चेहरा. पण त्यांनासुद्धा सलग दोनवेळा निवडणुकीत पराभव पत्करावा लागला होता. त्यामुळे आता प्रणिती शिंदे यांचा मार्गही खडतर असल्याचं म्हटलं जात होतं. पण प्रणिती शिंदे यांनी आपली क्षमता दाखवून दिली.

प्रणिती शिंदे यांच्याबाबत बोलताना सोलापुरातील स्थानिक ज्येष्ठ पत्रकार एजाज हुसेन मुजावर हे सांगतात, "प्रणिती शिंदे यांची महिला आणि तरुणांमध्ये क्रेझ आहे. त्यांचा जनसंपर्कही चांगला आहे, पण त्यांच्यासाठी पुढची म्हणजेच 2024 ची निवडणूक सोपी नसेल. गेल्या पाच वर्षांत काँग्रेस देशभरात कमकुवत झाली. तसंच यावेळी त्यांचेच एकेकाळचे सहकारी दिलीप माने आणि महेश कोठे त्यांच्याविरोधात उभे ठाकले होते. तसंच MIM नेही त्यांच्याविरुद्ध मोठं आव्हान उभं केलं होतं. पण प्रणिती आपल्या विजयाची मालिका सुरूच ठेवली होती."

2014 तसंच 2019 च्या लोकसभा निवडणुकांमध्ये मोदी लाटेत वडिलांचा पराभव होऊनसुद्धा प्रणिती शिंदे यांनी विधानसभेत आपली जागा राखली.

मंत्रिपदाऐवजी कार्याध्यक्षपद?

2019 च्या विधानसभा निवडणुकीत प्रणिती शिंदे यांनी आमदारकीची हॅट्ट्रिक केल्यानंतर त्यांच्या गळ्यात मंत्रिपदाची माळ पडेल, अशी शक्यता व्यक्त करण्यात येत होती. पण सत्तावाटपाच्या समीकरणात प्रणिती शिंदे यांना मंत्रिपदाने हुलकावणी दिली. 

पण मंत्रिपद न मिळाल्याने आपण नाराज असल्याबाबत त्यांनी कधीच बोलून दाखवलं नाही. किंवा कुठेही सार्वजनिकरीत्या याची वाच्यताही केली नाही. काँग्रेस पक्षानेही हा विषय फारसा ताणू न देता त्यांना कार्याध्यक्षपदाची जबाबदारी दिली आहे.  

प्रणिती शिंदे यांना कार्याध्यक्षपद मिळणं... \n\nवरील लेखासाठी मला एक चांगले शीर्षक द्या.
प्रणिती शिंदे: महाराष्ट्र काँग्रेसच्या कार्याध्यक्षपदी निवड झालेल्या शिंदेंबद्दल या गोष्टी माहीत आहेत का?